કચ્છના માંડવીમાં બાવળની ઝાડીમાં નવજાત બાળકી મળી આવી હતી. આ બાળકીના માથાના ભાગે ઇજાના ત્રણ નિશાન પણ જોવા મળ્યા હતા. આ બાળકી અધૂરા મહિને જન્મેલી હોય તેવી લાગતી હતી. બાળકીને જંતુઓ કરડી જતા તેના શરીર પર લોહીના ટશિયા ફૂટિ આવ્યા હતા. માંડવી શહેરના શારદા મેડિકલની સામે રૂકમાવતી પૂલ નીચે બાવળની ઝાડીમાં આ બાળકી મૃત હાલતમાં મળી આવી હતી. તેના મૃતશરીરને હોસ્પિટલમાં તપાસ માટે લઈ જવામાં આવ્યું હતું. ત્યાં તબીબોની ટીમે જણાવ્યું હતું કે આ બાળકી એક-બે દિવસ પહેલાં જન્મી છે.